**Prevádzkový poriadok pre prácu so záťažou teplom a chladom**

vypracovaný v súlade s vyhláškou Ministerstva zdravotníctva SR č. 99/2016 Z. z. o podrobnostiach o ochrane zdravia pred záťažou teplom a chladom pri práci v znení vyhlášky MZ SR č. 227/2019 Z. z.

1. **Identifikačné údaje prevádzkvoateľa**
* právnická osoba - obchodné meno a sídlo, alebo
* fyzická osoba-podnikateľ - obchodné meno a miesto podnikania,
* IČO,
* zodpovedná osoba prevádzkovateľa
* závod/prevádzka - názov a adresa,
* pracovisko - názov a adresa.
1. **Posudok o riziku** (posúdenie rizika podľa § 8 vyhlášky Ministerstva zdravotníctva SR č. 99/2016 Z. z. vrátane kategorizácie prác)
* uviesť ako samostatnú prílohu č. 1.
1. **Údaje o umiestnení pracoviska so záťažou teplom alebo chladom pri práci**
* umiestnenie pracoviska v rámci prevádzky, dispozičné riešenie a pod.
1. **Bezpečné pracovné postupy pre jednotlivé pracovné činnosti so záťažou teplom alebo chladom pri práci**
* stručný popis/charakteristika činnosti pracoviska,
* druh činnosti,
* zdroje záťaže teplom alebo chladom,
* pracovné postupy pre jednotlivé pracovné činnosti súvisiace so záťažou teplom alebo chladom a kontaktom pokožky s povrchom pevných materiálov, strojov, technických zariadení alebo kvapalín.
1. **Preventívne a ochranné opatrenia pre jednotlivé pracovné činnosti so záťažou teplom alebo chladom pri práci s prihliadnutím na vek, zdravotný stav, fyzické schopnosti a zručnosti zamestnancov**
* technické, technologické, organizačné a iné opatrenia na zníženie záťaže teplom alebo chladom pri práci,

- vykonané, plánované opatrenia (vymenovať konkrétne),

* kontrola dodržiavania týchto opatrení, meno zodpovedného pracovníka za kontrolu,
* organizácia práce (zmennosť, prestávky - zaradenie, dĺžka, určenie miesta prestávky),
* zabezpečenie pitného režimu zamestnancov,
* iné (špecifické pre daného zamestnávateľa),
* zabezpečenie zdravotného dohľadu vrátane lekárskych preventívnych prehliadok vo vzťahu k práci pre zamestnancov (vstupné, periodické a výstupné, ak vykonávajú rizikové práce alebo podľa osobitných predpisov, napr. § 30e zákona č. 355/2007 Z. z., kto ich vykonáva, frekvencia),
* označenie pracovísk bezpečnostnými a zdravotnými označeniami (nariadenie vlády SR č. 387/2006 Z. z.).
1. **Havarijný plán**
* opatrenia na ochranu zdravia a bezpečnosti zamestnancov, ktoré je potrebné vykonať v prípade havárie alebo mimoriadnej udalosti.
1. **Pokyny a vybavenie pre prvú pomoc**
* informácie pre poskytnutie prvej pomoci,
* kontaktné telefonické spojenie na vnútorné a vonkajšie havarijné a záchranné služby (zdravotnícka záchranná služba).
1. **Spôsob informovania zamestnancov o rizikách spojených s vykonávaním práce, o rizikách vyplývajúcich z týchto faktorov pre zamestnancov vrátane preventívnych ochranných opatrení**

Zamestnávateľ informuje

* možných rizikách, vyplývajúcich zo záťaže teplom alebo chladom pri práci,
* o výsledkoch posúdenia rizík,
* o výsledkoch merania teplôt na pracovisku,
* o vykonaných alebo navrhovaných opatreniach na odstránenie alebo zníženie záťaže teplom alebo chladom pri práci,
* o individuálnych opatreniach vrátane osobných ochranných pracovných prostriedkov,
* o rozpoznaní príznakov možných nepriaznivých účinkov záťaže teplom alebo chladom pri práci,
* o  lekárskych preventívnych prehliadkach vo vzťahu k práci (podmienky, za ktorých majú zamestnanci nárok na lekárske preventívne prehliadky vo vzťahu k práci, periodicita, spôsob zabezpečenia)
* o všetkých zmenách podmienok na pracovisku, pracovných postupoch, materiáloch, pracovných prostriedkoch a pod.

Forma školenia (individuálne, kolektívne)

Frekvencia školenia

**Príloha:** Posudok o riziku

Dátum: pečiatka a podpis prevádzkovateľa

Prevádzkový poriadok vypracoval: